ISTRAŽIVANJE NA ŠKOLSKOJ RAZINI:

**RAZUMIJEVANJE I PRIMJENA POJMOVA ODNOSA MEĐU PREDMETIMA U RADU S UČENICIMA S VIŠESTRUKIM TEŠKOĆAMA**

Istraživanje su provele: Ivana Milić, dipl.def., dr.sc. Ljiljana Banek, prof. logoped, Ivana Torjanac Matas, prof. def.

Trajanje istraživanja: šk. godine 2021/22.

Istraživanjem su obuhvaćeni učenici kronološke dobi od 11 do 17 godina, ukupno 38 učenika.

Cilj: procijeniti razinu usvojenosti i razumijevanja odnosa među predmetima

 veliko – malo, visoko – nisko, dugo – kratko, široko – usko i debelo – tanko

Lista procjene obuhvaćala je sljedeće kategorije odnosa među predmetima:

veliko – malo, visoko – nisko, dugo – kratko, široko – usko i debelo – tanko

Unutar svake kategorije procjenjivalo se

* uočava li učenik i pokazuje li određeni odnos u neposrednoj okolini i na slici
* razvrstava li predmete i slike predmeta unutar pojedinog odnosa
* uočava li i pokazuje, odnosno imenuje kategorije sa prefiksom „naj“ u neposrednoj okolini i na slici
* te razvrstava li više predmeta unutar zadane kategorije

**REZULTATI ISTRAŽIVANJA:**

**KATEGORIJA: VELIKO- MALO**

U ovoj kategoriji učenici su pokazali najbolje rezultate. Učenici su bili najuspješniji kad su trebali uočiti i pokazati veliko/malo u neposrednoj okolini, uočiti i pokazati veliko/malo na slici, razvrstati velike/male predmete te razvrstati slike velikih/malih predmeta.

Najveći izazov predstavljalo im je kad su trebali uočiti i imenovati najveće/najmanje u neposrednoj okolini te uočiti i imenovati najveće/najmanje na slici

Kategorija veliko-malo vrlo je česta u svakodnevnoj uporabi pa su i postignuća učenika u ovoj kategoriji bolja.

**KATEGORIJA: VISOKO-NISKO**

Kategorija visoko nisko nije toliko česta u uporabi u svakodnevnom govoru kao veliko-malo.

Uočeno je da su naši učenici bili najuspješniji kad su trebali razvrstati visoke/niske predmete, a nešto manje uspješni kada su trebali uočiti i pokazati visoko/nisko u neposrednoj okolini te uočiti i pokazati visoko/nisko na slici

Našim učenicima izazov je bio uočiti i imenovati najviše/najniže u neposrednoj okolini i na slici.

**KATEGORIJA: DUGO- KRATKO**

Dobivene rezultati u kategoriji dugo kratko govore da je i ova kategorija našim učenicima predstavljala veliki izazov. Nešto manje od polovice učenika koji su obuhvaćani istraživanjem, uočavaju i pokazuje dugo/kratko na slici i razvrstavaju duge/kratke predmete. Najveći izazov im je bilo kad su trebali uočiti i imenovati što je najdulje/najkraće u neposrednoj okolini i uočiti i imenovati najdulje/najkraće na slici

**KATEGORIJA: DEBELO-TANKO**

Dobiveni rezultati pokazali su da je i kategorija debelo- tanko našim učenicima izazovna.

Našim je učenicima najlakše bilo  razvrstati debele/tanke predmete.

U tim je zadacima bilo uspješno malo više od 40% naših učenika, a malo teže od razvrstavanja konkretnih predmeta bilo im je razvrstati slike debelih/tankih predmeta

Najzahtjevniji zadaci u kategoriji debelo - tanko bili su im kad su trebali uočiti i imenovati najdeblje/najtanje u neposrednoj okolini te uočiti i imenovati najdeblje/najtanje na slici

**KATEGORIJA: ŠIROKO- USKO**

Kategorija široko -usko kao i kategorija debelo- tanko našim učenicima pokazala se kao najteža.

Malo više od 30% učenika bilo u mogućnosti uočiti i pokazati što je široko/usko u neposrednoj okolini, zatim uočiti i pokazati široko/usko na slici, razvrstati široke/uske predmete i razvrstati široke/uske slike predmeta.

Našim učenicima najveći izazov bio je uočiti i imenovati najšire/najuže u neposrednoj okolini

Kao i uočiti i imenovati najšire/najuže na slici.

**ZAKLJUČAK:**

U kategoriji veliko-malo učenici su pokazali najbolje rezultate.

Učenicu su bili najuspješniji kada su trebali uočiti i pokazati zadano u neposrednoj okolini, ili na slici ili kad su trebali razvrstati konkretne predmete ili slike po kategorijama.

Najveći izazov predstavljalo im je u svim kategorijama kada su trebali odrediti ono što je s prefiksom „naj“…. čime sa tvori superlativ pridjeva kojim se označava zadana kategorija – najveće, najmanje, najviše, najniže, najduže, najkraće, najdeblje, najtanje, najšire i najuže, bilo da se radilo o konkretnim predmetima, ili o slikama.